《次韵奉酬茂恭送茉莉重台白莲》
宋代·喻良能

异暑歊然金欲流，缟裙练帨两宜秋。
笑他山谷夸黄钿，欲学令狐赋白楼。
粉笔有心争试巧，红妆无面可障羞。
明来自足映茆屋，况有诗轻万户侯。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。